ທ່ານໂອບາມາຫວັງຈະສ້າງ ຄວາມໝັ້ນຄົງດ້ານນິວເຄລຍ ເພິ່ມຂຶ້ນ (ເບິ່ງວີດີໂອ)
ການ​ຮັກສາ​ພວກ​ອາວຸດ​ນິວ​ເຄລຍ​ຂອງ​ໂລກໄວ້ ໃຫ້​ພົ້ນ​ຈາກ​ກໍາ​ມື​ຂອງ​ພວກ​ກໍ່​ການ​ຮ້າຍນັ້ນ ແມ່ນເປັນ​ເປົ້າໝາຍ​ຫລັກ ຂອງກອງປະຊຸມ ສຸດຍອດນິວເຄລຍ.
ປະທານາທິບໍດີໂອບາມາ ໄດ້ເຂົ້າຮ່ວມກອງປະຊຸມສຸດຍອດ ກ່ຽວກັບຄວາມໝັ້ນຄົງດ້ານ ນິວເຄລຍຄັ້ງທີສອງ ທີ່ໄຂຂຶ້ນໃນວັນຈັນມື້ນີ້ ຢູ່ນະຄອນຫລວງໂຊລຂອງເກົາຫລີໃຕ້ ປະທາ ນາທິບໍດີໂອບາມາ ແລະບັນດາຜູ້ນໍາໂລກຄົນອື່ນໆ ຫວັງທີ່ຈະຮັກສາພວກອາວຸດນິວເຄລຍ ທີ່ມີຢູ່ແລ້ວນັ້ນໄວ້ໃຫ້ດີຂຶ້ນກວ່າເກົ່າ ເພື່ອບໍ່ໃຫ້ຕົກໄປສູ່ກໍາມືຂອງພວກກໍ່ການຮ້າຍຫລືປະເທດ ອັນທະພານ ພ້ອມທັງເຮັດໃຫ້ພະລັງງານນິວເຄລຍ ມີຄວາມປອດໄພຫລາຍຂຶ້ນ ຜູ້ສື່ຂ່າວ ວີໂອເອ Kent Kline ລາຍງານມາຈາກທໍານຽບຂາວ ດັ່ງທອງປານຈະນໍາລາຍລະອຽດມາ ສະເໜີທ່ານ ການຮັກສາພວກອາວຸດນິວເຄລຍທັງຫລາຍຂອງໂລກໃຫ້ຢູ່ພາຍໃຕ້ການຄວບຄຸມໄດ້ ເພື່ອ ໃຫ້ພົ້ນຈາກກໍາມືຂອງພວກກໍ່ການຮ້າຍນັ້ນ ຖືວ່າເປັນເປົ້າໝາຍສູງສຸດສໍາລັບບັນດາຜູ້ນໍາ ໂລກຫລາຍກວ່າ 50 ຄົນ ທີ່ໄປເຕົ້າໂຮມກັນໃນກອງປະຊຸມສຸດຍອດ ທີ່ເມືອງຫລວງຂອງ ເກົາຫລີໃຕ້ນັ້ນ ບັນດາຜູ້ນໍາເຫລົ່ານີ້ຫວັງທີ່ຈະເສີມສ້າງ ຕໍ່ຈາກຄວາມມຸ້ງໝັ້ນທີ່ພວກເຂົາເຈົ້າໄດ້ໃຫ້ໄວ້ ທີ່ ກອງປະຊຸມສຸດຍອດນິວເຄລຍຄັ້ງທໍາອິດ ທີ່ປະທານາທິບໍດີໂອບາມາໄດ້ເປັນເຈົ້າພາບຈັດ ຂຶ້ນ ເມື່ອສອງປີຜ່ານມາແລ້ວ ຢູ່ນະຄອນຫລວງວໍຊິງຕັນດີຊີນັ້ນ ຊ່ຽວຊານດ້ານນິວເຄລຍ ທ່ານ Joseph Cirincione ປະທານກອງທຶນ Ploughshares ກ່າວເມື່ອໝໍ່ໆມານີ້ ໃນກອງປະຊຸມບັ້ນນຶ່ງທີ່ສະມາຄົມເກົາຫລີ ເປັນເຈົ້າພາບຈັດຂຶ້ນຢູ່ນີວ ຢ໊ອກນັ້ນວ່າ ການຮັກສາບໍ່ໃຫ້ທາດຢູເຣນຽມເກຣດທີ່ໄດ້ຮັບການຫລອມໃໝ່ໃຫ້ມີຄຸນນະພາບ ສູງຂຶ້ນ ຕົກເຖິງມືຂອງພວກກໍ່ການຮ້າຍນັ້ນ ແມ່ນຈໍາເປັນທີ່ສຸດ ທ່ານ Cirincione ກ່າວຕໍ່ ໄປວ່າ ເຂດປອດທະຫານທີ່ມີການ ຍາມປ້ອງກັນຄຸ້ມຄອງຢ່າງໜາ ແໜ້ນຢູ່ເລາະຊາຍແດນເກົາຫລີ ໃຕ້ ຕິດກັບເກົາເໜືອທີ່ມີອາວຸດ ນີວເຄລຍນັ້ນ ກໍຢູ່ໃນລາຍການ ຢ້ຽມຢາມຂອງທ່ານໂອບາມາ ເຊັ່ນກັນ ແລະຢູ່ທີ່ນັ້ນທ່ານໂອບາ ມາໄດ້ພົບປະໂອ້ລົມກັບບັນດາ ທະຫານສະຫະລັດ ລັດຖະບານພຽງຢາງໄດ້ປະນາມ ກອງປະຊຸມສຸດຍອດນີ້ວ່າ ເປັນ ອາຊະຍາກໍາທີ່ໃຫ້ອະໄພບໍ່ໄດ້ ແລະເປັນການເກາະຜິດຄິດຮ້າຍ ຢ່າງຮ້າຍແຮງ ທີ່ຮັບເອົາບໍ່ໄດ້ ໂຄງການນີວເຄລຍຂອງເກົາຫລີເໜືອ ແມ່ນກໍ່ໃຫ້ເກີດຄວາມຢ້ານກົວກັນທີ່ສຸດໃນບັນດາປະເທດຕາເວັນຕົກ ແຕ່ມັນຈະກໍບໍ່ ລວມຢູ່ໃນບັນດາຫົວຂໍ້ສໍາຄັນໆຂອງກອງປະຊຸມສຸດຍອດຄັ້ງນີ້ ອິງຕາມທ່ານນາງ Alexandra Toma ຜູ້ກໍ່ຕັ້ງກຸ່ມປະຕິບັດງານດ້ານວັດຖຸນິວເຄລຍ ຫລື Fissile Materials Working Group ທ່ານນາງ ໂທມາ ກ່າວອີກວ່າ ເລື້ອງຄວາມປອດໄພຂອງໂຮງງານນິວເຄລຍ ກໍຈະເປັນຫົວຂໍ້ສໍາຄັນທີ່ສຸດອີກອັນນຶ່ງຂອງ ການປຶກສາຫາລືກັນຢູ່ນະຄອນຫລວງໂຊລນັ້ນ ໂດຍສະເພາະຫລັງຈາກທີ່ໄພແຜ່ນດິນໄຫວ ແລະຄື້ນສຸນາມິ ໄດ້ສົ່ງຜົນເຮັດໃຫ້ໂຮງງານນີວເຄລຍແຫ່ງນຶ່ງພັງທະລາຍລົງ ໃນຍີ່ປຸ່ນເມື່ອ ປີຜ່ານມານີ້ ທີ່ກອງປະຊຸມປຶກສາຫາລືກັນເມື່ອໝໍ່ໆມານີ້ ຢູ່ວໍຊິງຕັນນັ້ນ ທ່ານ Kenneth Luongo ປະທານກຸ່ມພາຄີເພື່ອຄວາມໝັ້ນຄົງຂອງ ໂລກ ຫລື Partnership for Global Security ກ່າວວ່າ ໄພພິບັດທີ່ໂຮງງານນິວ ເຄລຍ Fukushima ສະແດງໃຫ້ເຫັນວ່າ ພວກເຮົາຈະຕ້ອງໄດ້ປະຕິບັດການອີກຕື່ມ ຫລາຍສໍ່າໃດ ເພື່ອປັບປຸງຄວາມປອດໄພ ຂອງພະລັງງານນິວເຄລຍໃຫ້ດີຂຶ້ນ ທ່ານ Luongo ກ່າວຕື່ມວ່າ ກ່ອນກອງປະຊຸມສຸດຍອດໄຂຂຶ້ນນັ້ນ ປະທານາທິບໍດີໂອບາມາໄດ້ພົບປະກັນ ຄົນລະເທື່ອກັບ ຜູ້ນໍາຄົນອື່ນໆຫລາຍໆທ່ານ ໂຮມທັງທ່ານ Dmitry Medvedev ປະທານາທິບໍດີຣັດເຊຍ ແລະປະທານປະເທດຈີນ ທ່ານ ຫູ ຈິນເຖົາ ນັ້ນນໍາ